Diari Oficial de la Generalitat Valenciana


Sumari del DOGV 3372, del 13-11-1998 (1998/9617)

ORDRE de 5 de novembre de 1998, de la consellera de Benestar Social, per la qual s'amplia el termini de justificació descrit en l'article 16, apartat 3, de l'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció per a centres de serveis socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9617


Data del document
:   05-11-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 5 de novembre de 1998, de la consellera de Benestar Social, per la qual s'amplia el termini de justificació descrit en l'article 16, apartat 3, de l'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció per a centres de serveis socials. [1998/X9617]
  
L'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció per a centres de serveis socials, publicada en el DOGV núm. 3.298, de 31 de juliol de l'any actual, estableix en l'article 16 un termini màxim de justificació per a les ajudes corresponents a equipaments que finalitza l'1 de novembre de 1998.
  
D'altra banda, la citada ordre establia com a data màxima de presentació de sol·licituds el proppassat 10 de setembre, per la qual cosa, tenint en compte el període necessari per a avaluar totes les sol·licituds presentades, resulta que el temps que transcorre des de l'atorgament de la subvenció per a equipament fins a la data límit de justificació de la despesa abans citada és, en molts casos, insuficient perquè la persona beneficiària adquirisca els equipaments que són l'objecte de subvenció i acredite la despesa corresponent.
  
Sobre la base de tot això, hi ha raons d'interés públic que aconsellen ampliar el termini de justificació corresponent a les subvencions per a equipament regulades en l'ordre esmentada
  
Per això, i en virtut de les facultats atribuïdes pel Decret 37/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social (DOGV núm. 2.942, d'1 de març de 1997)
  
ORDENE
  
Article únic
  
Es modifica el termini màxim de justificació de les ajudes per a equipament, previst en l'apartat 3 de l'article 16 de l'Ordre de la Conselleria de Benestar Social, de 27 de juliol de 1998 (DOGV nº 3.298, de 31/7/1998), que s'amplia als 15 dies naturals següents a la publicació d'aquesta ordre en el Diari Oficial de la Generalitat Valenciana.
  
València, 5 de novembre de 1998
  
La consellera de Benestar Social,